Մեծամորի ատոմակայան եւ Բյուրականի աստղադիտարան ունեցող Հայաստանում երեւի ոչինչ այնքան ցավ չի պատճառում, որքան երկրի գիտա-արդյունաբերական ներուժի եւ հզորության այդ վկայությունների հակադրությունը մնացյալ արդյունաբերության պատկերին: Դրա համար էլ մեքենաշինության, սարքաշինության քիմիայի, էներգետիկայի, յուրաքանչյուր առաջընթաց ուրախացնում է` ճապոնացիների կառուցած համակցված ցիկլով էլեկտրակայանն էլ դրանց թվում: Այս կայանը շահագործվում է 2010թ-ից, սակայն վստահ եմ` երեւանցիների 99%-ը ինձ նման երբեւէ չէր լսել դրա մասին: Կայանի մասին տեղեկացա, այնտեղ եղա միայն շնորհիվ ճապոնացիների, ավելի ստույգ` Հայաստանում Ճապոնիայի դեսպատան, որ press-tour էր կազմակերպել JICA-ի օժանդակությամբ իրականացված ծրագրերը ներկայացնելու համար: